《同吴翁晋姚叔乂诸子集陈公衡衙斋》
明代·徐熥

南朝仙吏擅风流，四海论交半敝裘。粉署鸟啼花外雨，白门鸦散柳边秋。

故宫云气销长乐，近郭湖光起莫愁。马踏夜分归路晚，疏钟遥动景阳楼。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。